# Nicole Loraux

Nicole Loraux (Pilon, Paris, 1943ko apirilaren 26a - Argenteuil, 2003ko apirilaren 6a) helenista, antropologo, historialari eta itzultzaile frantsesa izan zen. Bere lanak berrikuntza handia izan ziren Antzinako Greziari buruzko ikasketentzat, eta espezialista aitortua izan zen nazioarteko mailan. Bere ekarpena bereziki garrantzitsua izan da politikan, sexuen arteko harrmanean, baita iruditerian eta banakoaren sentsibilitatean ere.

## Biografia

École normale supérieure de jeunes filleseko ikasle ohia (1962an amaitu zuen), letra klasikoetan oposaketa (1965), Nicole Loraux École des hautes études en sciences socialeseko (E.H.E.S.S.) -euskaraz Gizarte Zientzietako Goi Ikasketen Eskola- ikerketa-zuzendaria izan zen, non "Hiri grekoaren historia eta antropologia" (1981) irakastsi zuen. École de Pariseko kide izan zen, Jean-Pierre Vernant, Pierre Vidal-Naquet eta Marcel Detienne tartean zituen ikasketa grekoetarako eskola. Ikasle izan zituen, besteak beste, Nathalie Ernoult, Ana Iriarte, Catherine Darbo-Peschanki edo Alice Pechriggl.
1979ko otsailean Léon Poliakov eta Pierre Vidal-Naquetek proposatutako idatzia sinatu zuen beste 34 sinatzailerekin batera, zeinetan Robert Faurisonen erretorika negazionista desmuntatzen baitzuten.
Le Seuil-ek argitaratutako Le Genre humain diziplinarteko aldizkarian idatzi zuen hirugarren zenbakitik aurrera.
Patrice Loraux filosofoarekin ezkondu zen. 2003ko apirilaren 5ean hil zen, Argenteuilen, 59 urte zituela.

## Azterketa-eremua

Bere Invention d'Athènes (1981) lana erretorikak Atenasko demokrazian izan zuen funtzio kulturalari buruzko testu aitzindaritzat hartzen da. Bertan, hileta-otoitzen bidez, hiritartasunaren iruditeria aztertzen du, eta politika-erlijioa estatusari buruzko hainbat interpretazio desmuntatzen ditu.
Oro har, Nicole Lorauxen lanek modu sortzailean mobilizatzen dituzte psikoanalisiaren ekarpenak, eta imajinario (sozial), antropologia eta historia kontzeptuarenak, Antzinako Greziari argiztapen berria eramateko. Horrela, autoktonia, emakumeen egoera Greziako hirian (bereziki Les enfants d'Athéna, Les expériences de Tiresias eta Les mères en deuil lanetan), hiritartasuna, Atenasko demokrazia eta politikaren elementu berrien asmakuntza grekoa, garrantzia emanez boterean disentsioei eta gatazkei (stasis) (La Cité divisée: l’oubli dans la mémoire d’Athènes, Payot, 1997)... ikuspegi original bezain zorrotzaren arabera aztertzen dira.
Michelle Perrotek eta Georges Dubyk zuzendutako Emakumeen historia bildumaren I. liburukian parte hartu zuen.
Bere hil osteko liburuari, non Parisko eskolaz balantze bat egiten duen —La Tragédie d'Athènes. La politique entre l'ombre et l'utopie—, Parisen bere dizipulu izandako Ana Iriartek itzuli eta hitzaurre luze eta zabala egin zion.

## Idazlanak

* Les enfants d'Athéna. Idées athéniennes sur la citoyenneté et la division des sexes (Paris, Maspero, 1981; reimpr. París, Le Seuil, 1990).
* L’Invention d’Athènes. Histoire de l’oraison funèbre dans la «cité classique» (París, EHESS, 1981; reed. aumentada en París, Payot, 1993).
* La Cité divisée. L’oubli dans la mémoire d’Athènes (París, Payot, 1997; reed. 2005).
* Façons tragiques de tuer une femme (París, Hachette, 1985).
* Les Expériences de Tirésias (París, Gallimard, 1990). Les mères en deuil (París, Le Seuil, 1990).
* "Qu'est-ce qu'une déesse", en Michelle Perrot y Georges Duby, dirs., Histoire des femmes en Occident I (París, Plon, 1991).
* Né de la terre. Mythe et politique à Athènes (París, Le Seuil, 1996).
* La Voix endeuillée. Essai sur la tragédie grecque (París, Gallimard, 1999)
* (dir.) con Carles Miralles, Figures de l'intellectuel en Grèce ancienne (París, Belin, 2000).
* (dir.), La Grèce au féminin (París, Belles Lettres, 2003)
* La Tragédie d'Athènes. La politique entre l'ombre et l'utopie (París, Le Seuil, 2005).

## Erreferentziak

* 1 2 3 (Frantsesez) Disparition de Nicole Loraux, anthropologue et helléniste. 2003-04-08 (Noiz kontsultatua: 2025-02-27).
* 1 2 3 4 (Frantsesez) Universalis, Encyclopædia. (2025-01-29). «Biographie de NICOLE LORAUX (1943-2003)» Encyclopædia Universalis (Noiz kontsultatua: 2025-02-27).
* ↑ «L'annuaire | a-Ulm» www.archicubes.ens.fr (Noiz kontsultatua: 2025-02-27).
* ↑ (Frantsesez) Papadopoulou-Belmehdi, Ioanna. (2003-01-01). «Hommage à Nicole Loraux» Kernos. Revue internationale et pluridisciplinaire de religion grecque antique (16): 9–16. doi:10.4000/kernos.806. ISSN 0776-3824. (Noiz kontsultatua: 2025-02-27).
* ↑ Alaux, Jean. (2003). «Nicole Loraux. In Memoriam» GAIA. Revue interdisciplinaire sur la Grèce ancienne 7 (1): 7–9. (Noiz kontsultatua: 2025-02-27).
* ↑ Valérie Igounet, Histoire du négationnisme en France, Paris, Le Seuil, coll. « La Librairie du XXe siècle », 2000, 691 or. (ISBN 2-02-035492-6), 237 or.
* ↑ (Frantsesez) «Revue Le Genre Humain» Librairie du XXIe Siècle 1989-07-14 (Noiz kontsultatua: 2025-02-27).
* ↑ Duby, Georges; Perrot, Michelle; Rodríguez, Marco Aurelio Galmarini. (1991). Historia de las mujeres en Occidente. Taurus ISBN 978-84-306-9976-6. (Noiz kontsultatua: 2025-02-27).

## Kanpo estekak

* Datuak: Q449223